stanford-oval/wikipedia huggingface dataset:
Japan Airlinesin lento 351

| Japan Airlinesin lennon 351 kaappaus> Yhteenveto |
| --- | --- |
Päivämäärä:  31. maaliskuuta 1970
Onnettomuustyyppi:  lentokonekaappaus
Lähtöpaikka:  Tokion kansainvälinen lentoasema (Haneda), Tokio, Japani
Määränpää:  Fukuokan lentoasema, Fukuoka, Kyūshū, Japani
Kuolleita:  0
Loukkaantuneita:  0
Eloonjääneitä:  122
Lentokone
Konetyyppi:  Boeing 727
Lentoyhtiö:   Japan Airlines
Matkustajia:  122
Miehistöä:  7
Japan Airlinesin lento 351 kaapattiin 31. maaliskuuta vuonna 1970. Kaapparit ottivat 129 panttivankia, joista 122 oli matkustajia ja 7 miehistön jäseniä. Heistä osa vapautettiin Fukuokan lentoasemalla.
Seitsemän kiihkomielistä Japanin punainen armeijakunta -nimiseen terroristijärjestöön kuuluvaa japanilaista opiskelijaa kaappasivat lentokoneen omatekoisilla pommeilla ja samuraimiekoilla uhaten Tokio–Fukuoka -reitillä 31. maaliskuuta 1970. Kaapparit vaativat lentokoneen lentämistä Pjongjangiin, Pohjois-Korean pääkaupunkiin. Lentokone laskeutui eteläkorealaisten hävittäjien saattamana Soulin Gimpon kansainväliselle lentoasemalle. Etelä-Korean viranomaiset yrittivät vakuutella kaappareille, että he olivat Pjongjangissa. Gimpon lentokentän virkailijat pukeutuivat pohjoiskorealaisiin virkapukuihin ja kaikki kentän länsimaiset tunnukset poistettiin.
Etelä-Korean viranomaiset neuvottelivat kaappareiden kanssa panttivankien vapauttamisesta, jonka vastineeksi kaapparit saisivat vapaan pääsyn pois Etelä-Koreasta. Ehdoksi kaappaajat asettivat, että jokin korkea-arvoinen japanilainen henkilö tulisi panttivankien tilalle. Tähän suostui kansanedustaja Shinjiro Yamamura, joka saapui sen takia Souliin. Yamamuran suostumus otettiin Japanissa vastaan sankarillisesti, ja pääministeri Eisaku Satō kutsui tekoa isänmaan asiaksi.
Kun Yamamura nousi koneeseen, kaapparit vaativat, että kansanedustaja Sukeya Aben olisi tultava koneeseen tunnistamaan, että panttivanki todella oli Yamamura. Kaapparit pelkäsivät, että jos he lähtisivät Soulista ilman panttivankia, Etelä-Korean hävittäjät ampuisivat koneen alas.
Pohjois-Korean viranomaiset pitivät aluksi Japanin Punaisen armeijakunnan jäseniä maahantunkeutujina, mutta vapauttivat heidät myöhemmin. Yamamura ja koneen miehistö palasivat Tokioon ilman minkäänlaista välikohtausta. Kaapparit Takahiro Konishi, Shiro Akagi sekä Kimihuro Uomoto, Moriaki Wakabayashi ja Takeshi Okamoto asuvat edelleen Pohjois-Koreassa, kun taas Yoshimi Tanaka pidätettiin maaliskuussa vuonna 2000 Thaimaassa ja luovutettiin Japaniin. Takamaro Tamiya kuoli Pjongjangissa.
Im Hyun-sik

| Im Hyunsik |
| --- | --- |
 Hyunsik marraskuussa 2016
Henkilötiedot
Syntynyt: 7. maaliskuuta 1992 (ikä 32) Soul, Etelä-Korea
Ammatti:  laulaja-lauluntekijä, säveltäjä
Vanhemmat:  Im Jihoon (isä)
Muut tiedot
Lempinimet:  Father of Music (음악의 아버지)
Aktiivisena:  2012-
Koulutus: Howonin yliopisto
Tyyli:  K-pop, tanssipop, R&B, balladi, vaihtoehtorock, syntikkapop
 Nimikirjoitus
Aiheesta muualla
Kotisivu
Im Hyun-sik (hangul: 임현식; hanja: 任炫植; uudistettu latinisaatio: Im Hyeon-sik; s. 7. maaliskuuta 1992), tunnettu myös latinisaatiolla Lim Hyunsik tai yksinkertaisesti nimellä Hyunsik, on eteläkorealainen laulaja-lauluntekijä, säveltäjä ja eteläkorealaisen k-pop-yhtye BTOB:n jäsen.
Elämäkerta

Im Hyun-sik syntyi 7. maaliskuuta 1992 Soulissa, Etelä-Koreassa. Hänen isänsä Im Ji-hoon on eteläkorealainen kansanlaulaja.
Hyunsikin isä vastusti ensin lapsensa unelmaa tehdä musiikkia, tahtoen tämän pitää sen harrastuksena ainakin siihen asti, että olisi saattanut opintonsa loppuun. Hyunsik aloitti kirjoittamaan salassa omia laulujaan ja osallistumaan musiikkikilpailuihin ollessaan yksin yläaste-ikäisenä Kiinassa opiskelemassa. Häneen iskostui tuolloin omien sanojensa mukaan ajatus, että hän haluaa tehdä musiikkia elämänsä loppuun saakka.
Hyunsik opiskeli käytännön musiikkia Howonin yliopistossa bänditoverinsa Lee Chang-subin kanssa. He pääsivät sisään yliopistoon samana vuonna ja 3000:5 todennäköisyydellä, ainoina sen vuoden hyväksyttyinä miespuolisina hakijoina ja linjalle ensimmäisinä koskaan päässeinä idoleina.
6. toukokuuta 2020 Hyunsik ilmoitti Instagramissaan aloittavansa asepalveluksensa 11. toukokuuta. Cube vahvisti uutiset.
Hyunsik suoritti asepalveluksensa loppuun ja palasi 14. marraskuuta 2021 yhdessä BTOB:n nuorimman, Yook Sung-jae, kanssa.
Diskografia > EP-levyt

Rendez-vous  (2019)
The Young Man and the Deep Sea  (2024)
Diskografia > Live-albumit

Rendez-vous (Live)  (2019)
Diskografia > Singlet > Pääartistina

Swimming (Piece of BTOB Vol. 4)  (2017)
Dear Love  (2019)
In Your Heart  (2020)
La Mar  (2024)
Sunshine  (2024)
Diskografia > Singlet > Yhteistyössä muiden kanssa

EdenBeatz; Playground (feat. Lim Hyunsik of BTOB)  (2015)
Woodz; Baby Ride (feat. Hyunsik of BTOB)  (2016)
Woodz; Eating Alone  (2017)
Im Jihoon; Cream-like Wave  (2018)
Yoon Gun; Rainy Apgujeong  (2018)
Im Jihoon; 사랑이야 (VOL 135: Yoo Hee Yeol's Sketchbook With You: 88th Voice)  (2022)
Han Minwoo (Shinhwa); Again (with. Lim Hyunsik of BTOB)  (2024)
Diskografia > Soundtrackit

| Kappale | Vuosi | Artisti | Albumi |
| --- | --- | --- | --- |
| Past Days | 2013 | Hyunsik, Junhyung, Ha Yeonsoo, Lee Minhyuk, Lee Changsub, Yook Sungjae | Monstar OST |
| After Time Passes | 2013 | Hyunsik, Junhyung, Minhyuk, Changsub, Sungjae | Monstar OST |
| First Love | 2013 | Hyunsik, Junhyung, Minhyuk, Changsub, Sungjae | Monstar OST |
| Ambiguous | 2017 | Seo Eunkwang, Yook Sungjae | Fight For My Way OST |
| Say You Love Me | 2019 | Lim Hyunsik, Seo Eunkwang, Yook Sungjae | On the Campus (So BE It) OST |
Diskografia > Tuottajana > BTOB 4U

| Vuosi | Kappale | Rooli | Albumi |
| --- | --- | --- | --- |
| 2020 | "Show Your Love" | Osatuottaja, yhteissanoittaja | INSIDE |
| 2021 | "Waiting 4 U" | Osatuottaja, yhteissanoittaja, sovittaja | 4U: OUTSIDE |
Diskografia > Tuottajana > Muille artisteille

| Vuosi | Kappale | Rooli | Artisti | Albumi |
| --- | --- | --- | --- | --- |
| 2014 | "From When and Until When"(Yang Yoseobin kanssa ) (어디 부터 어디 까지) | Säveltäjä ja yhteissanoittaja | Hyuna | A Talk |
| 2016 | "어린애 (愛)" (Young Love) | Säveltäjä ja yhteissanoittaja | Sungjae & Joy | 어린愛 |
| 2018 | "한걸음" (Follow Your Dreams) | Säveltäjä ja sanoittaja | United Cube Artists | ONE |
| 2022 | "거울" (Mirror) | Osatuottaja ja yhteissovittaja | Lee Su Jeong | My Name |
| 2023 | "End of The Day" (하루 끝에) | Osatuottaja, yhteissanoittaja ja yhteissovittaja | WEi | Love Pt.3 : Eternally |
Konsertit

RENDEZ-VOUS (2. ja 3. marraskuuta 2019)
DIVE INTO YOU (13.–15. lokakuuta 2023)
Filmografia > TV-sarjat

| Vuosi | Nimi | Rooli | Verkko | Huomautuksia |
| --- | --- | --- | --- | --- |
| 2012 | I Live in Cheongdam-dong | Voittamaton Cheongdam | JTBC | Yhdessä Eunkwangin, Minhyukin, Ilhoonin ja C-Clownin Minwoon kanssa |
| 2013 | Perilliset | Hän itse | SBS | Cameo yhdessä BtoB:n kanssa, Jakso 4 |
| 2013 | Monstar | Hän itse | TVN | BtoB:n kanssa, Jaksot 1, 2, 6 ja 9 |
| 2013 | When a Man Falls in Love | Hän itse | MBC | Cameo yhdessä BtoB:n kanssa, Jakso 8 |
| 2015 | The Village: Achiara's Secret  | Hän itse | SBS | Cameo yhdessä BtoB:n kanssa, Jakso 14 |
| 2018 | Dae Jang Geum Is Watching | Im Heon-sik | MBC | Cameo yhdessä BtoB:n kanssa, Jakso 16 |
Filmografia > Viihdeohjelmat

| Vuosi | Ohjelma | Verkko | Huomautuksia |
| --- | --- | --- | --- |
| 2016 | Battle Trip | KBS | Kilpailija yhdessä Yook Sung-jaen ja Seo Eun-kwangin kanssa, jakso 16 |
| 2017 | King of Mask Singer | MBC | Kilpaili nimellä "Parrot" (Papukaija), jakso 123 |
| 2018 | Immortal Songs 2 | KBS | Kilpailija, Lunar New Year Special (kuukalenterin uudenvuoden spesiaali), jakso 342  |
| 2018 | Hyena on the Keyboard | KBS2 | Tuottaja, teki ohjelmassa kappaleensa "When I'm Holding You", jaksot 4–6 |
| 2018 | Law of the Jungle in Mexico | SBS | Yhdessä Eunkwangin kanssa, jaksot 314–320 |
| 2019 | KBS Music Shuffle, The Hit | KBS2 | Kilpailija yhdessä Jung Il-hoonin ja Eddy Kimin kanssa  |
| 2022 | Knowing Bros | JTBC | Yhdessä BTOB:n jäsenten Minhyuk, Changsub, Peniel ja Sungjae kanssa, jakso 321  |
| 2022 | You Hee-yeol's Sketchbook | KBS2 | Yhdessä isänsä Im Jihoonin kanssa  |
Filmografia > Kertojana

| Vuosi | Otsikko | Verkko | Huomautuksia | Ref>  |
| --- | --- | --- | --- | --- |
| 2019 | Listening to the Book | MBC | Romaanin kertoja |  |
Aiheesta muualla

BtoB:n virallinen verkkosivusto (Arkistoitu – Internet Archive) (koreaksi)
Im Hyunsik Twitterissä
Im Hyunsik Instagramissa
Hyunsik syyskuussa 2016
Hyunsik tammikuussa 2017
Jack Butler Yeats

| Mitalit | Mitalit | Mitalit |  |
| --- | --- | --- | --- |
|  Jack Butler Yeats. |  Jack Butler Yeats. |  Jack Butler Yeats. |  |
Maa:   Irlanti
|  Olympialaiset  |  Olympialaiset  |  Olympialaiset  |  |
|  Hopeaa | Pariisi 1924 | maalaustaide |  |
Jack Butler Yeats RHA (29. elokuuta 1871 – 28. maaliskuuta 1957) oli irlantilainen taidemaalari ja olympiamitalisti. Hänen veljensä oli vuoden 1923 Nobelin kirjallisuuspalkinnon voittanut kirjailija William Butler Yeats. Yeatsin taideteokset olivat usein hevosaiheisia. Kirjailija Samuel Beckett kuvaili Yeatsia taiteilijaksi, joka "on aikamme yksi suuruuksista... hän tuo valoa olemassaolon hankaliin tilanteisiin."
Yeats osallistui vuoden 1924 Pariisin olympialaisiin, joissa sai olympiahopeaa maalaustaiteessa teoksellaan The Liffey Swim. Myös hänen maamiehensä Oliver St. John Gogarty voitti samoista kisoista olympiapronssia kirjallisuudessa runoteoksellaan Tailteann Ode.
Yeatsin maalaamia taideteoksia on huutokaupattu korkeilla myyntihinnoilla:
The Wild Ones myytiin Sotheby’sin Lontoon taidehuutokauppakamarissa yli 1,2 miljoonalla punnalla vuonna 1999.
A Horseman Enters a Town at Night (1948) sekä Man in a Room Thinking (1947) myytiin Christie’sin Lontoon huutokauppakamarissa 415 300 punnan yhteishinnalla marraskuussa 2010.
A Fair Day, Mayo (1925), myytiin Adam’sin Dublinin taidehuutokauppakamarissa miljoonalla eurolla syyskuussa 2011.
Jarrukenkä

Jarrukengät
Jarrukenkä on rumpujarrun osa. Jarrukengän tarkoitus on painautua jarrurummun sisäpintaan vasten, tuottaen kitkaa ja näin hidastaen ja/tai pysäyttäen pyörimisen.
Jarrod Lyle

Jarrod Lyle (21. elokuuta 1981 – 8. elokuuta 2018 Australia) oli australialainen ammattilaisgolffari. Hän oli parhaimmillaan maailmanlistalla sijalla 142 ja lopetti pelaamisen vuonna 2017.
Lyle sairastui leukemiaan 17-vuotiaana.
Jaroslavlin ruhtinaskunta

| Jaroslavlin ruhtinaskunta Ярославское княжество> 1218–1463 |
| --- | --- |
Valtiomuoto:  ruhtinaskunta
Pääkaupunki:  Jaroslavl
Uskonnot:  ortodoksisuus
Kielet:  muinaisvenäjä
Edeltäjä:  Vladimir–Suzdal
Seuraaja:   Moskovan ruhtinaskunta
Jaroslavlin ruhtinaskunta (ven. Яросла́вское кня́жество, Jaroslavskoje knjažestvo) oli koillis-Venäjällä 1200–1400-luvuilla sijainnut muinaisvenäläinen ruhtinaskunta.
Jaroslavlin ruhtinaskunta syntyi vuonna 1218, kun Rostovin ruhtinaskunta jaettiin ruhtinas Konstantin Vsevolodovitšin poikien kesken. Siihen kuuluivat Volgaa ja sen sivujokia Mologaa, Juhotia ja Kurbaa ympäröivät seudut sekä Šeksnan alajuoksu. Hallinnollisena keskuksena toimi Jaroslavlin kaupunki.
Vuonna 1294 ruhtinaskunta siirtyi Smolenskin ruhtinaalle Fjodor Rostislavitšille, josta sai alkunsa uusi dynastia. 1300-1400-luvuilla alue hajosi läänityksiksi. 1300-luvun lopulla se joutui Moskovan suuriruhtinaskunnan vaikutuspiiriin. Vuonna 1463 Jaroslavl liitettiin Moskovan Venäjään. Eräät sen hallitsijasuvun jäsenistä säilyttivät lääniruhtinaan aseman 1400–1500-luvun vaihteeseen saakka.
Jacques Schulz

| Jacques Schulz> Henkilötiedot |
| --- | --- |
Syntynyt: 1. huhtikuuta 1967 (ikä 57) Heidelberg, Länsi-Saksa
Kansalaisuus:   saksalainen
Ammatti:  urheilutoimittaja
Jacques Arno Schulz (s. 1. huhtikuuta 1967 Heidelberg, Länsi-Saksa) on saksalainen urheilutoimittaja.
Ura

Schulz tunnetaan parhaiten siitä, että hän selosti Formula 1-kilpailuja Sky Deutschland-TV-kanavalla yhdessä entisen F1-kuljettajan Marc Surerin kanssa vuodesta 1996 vuoteen 2012 asti. Mediauransa vuonna 1991 aloittanut Schlulz kommentoi Eurosport-kanavalla F1-kilpailuja vuonna 1993, kunnes siirtyi silloin Premiere-nimellä toimineelle Sky Deutschlandille selostamaan vuonna 1996. Yhdessä Surerin kanssa Schulz selosti kanavalla 289 Grand Prix´iä vuosina 1996-2012. Hänen ensimmäinen kilpailunsa oli Saksan Grand Prix 1996 ja viimeinen kilpailu Brasilian Grand Prix 2012. Helmikuussa 2013 hän ilmoitti vetäytyvänsä kommentoimasta henkilökohtaisista syistä. Hänen tilalleen tuli Sascha Roos. Schulz tuli tunnetuksi siitä, että aina kolarin sattuessa hän huusi kovaan ääneen "Unfall" (suom. onnettomuus!).
Schulz on selostanut myös jääkiekkoa Sky Deutschlandille vuosina 2009-2010.
Käännös suomeksi
Jarrion Lawson

| Jarrion Lawson |
| --- | --- |

Henkilötiedot
Syntynyt: 6. toukokuuta 1994 (ikä 30) Texarkana,  Yhdysvallat
Yleisurheilija
Pituus:  188  cm
Paino:  78 kg
Laji:  Pituushyppy
Ennätykset:  Pituushyppy: 858 cm
Aiheesta muualla
Timanttiliiga
| Mitalit> Maa:   Yhdysvallat.Miesten pituushyppy.MM-kilpailut  | Mitalit> Maa:   Yhdysvallat.Miesten pituushyppy.MM-kilpailut  | Mitalit> Maa:   Yhdysvallat.Miesten pituushyppy.MM-kilpailut  | Maa:   Yhdysvallat> Miesten pituushyppy. |
| --- | --- | --- | --- |
|  Hopeaa | Lontoo 2017 | pituushyppy |  |
Jarrion Lawson (s. 6. toukokuuta 1994 Texarkana, Yhdysvallat) on yhdysvaltalainen pituushyppääjä. Hän kilpailee myös pikajuoksuissa ja kolmiloikassa.
Lawson saavutti Barcelonan alle 20-vuotiaiden MM-kilpailuissa 2012 pronssia pituushypyssä tuloksella 764. Hän osallistui pituushyppyyn Rio de Janeiron kesäolympialaisissa vuonna 2016 ja sijoittui neljänneksi tuloksella 825. Hän saavutti World Relays -kilpailuissa 2017 hopeaa 4 × 200 metrin viestissä. Lontoon MM-kisoissa 2017 hän voitti hopeamitalin pituushypyssä tuloksella 844. Hän sijoittui neljänneksi Birminghamin sisäratojen MM-kilpailuissa 2018.
Kesäkuussa 2018 Lawson antoi trenboloni-nimistä anabolista steroidia sisältäneen dopingnäytteen. Kansainvälinen yleisurheiluliitto määräsi hänelle neljän vuoden kilpailukiellon. Lawson kiisti syyllisyytensä ja väitti anabolisen steroidin päätyneen hänen elimistöönsä saastuneen lihan kautta syötyään ravintolassa pihvin. Hän valitti kilpailukiellosta urheilun kansainväliseen vetoomustuomioistuimeen CASsiin, joka maaliskuussa 2020 kumosi kansainvälisen yleisurheiluliiton tuomion. CAS katsoi että kielletty aine oli suurella todennäköisyydellä peräisin Lawsonin syömästä pihvistä.
Belgradin sisäratojen MM-kilpailuissa 2022 Lawson sijoittui pituushypyssä neljänneksi. Budapestin MM-kilpailuissa 2023 hän karsiutui loppukilpailusta.
Japan Cup

Tapahtuma vuonna 2007
Japan Cup (jap. ジャパンカップ, Japan Kappu) on laukkakilpailu, joka järjestetään vuosittain marraskuun lopussa Japanissa Tokion Fuchussa sijaitsevalla ratsastusradalla. Kilpailun mitta on 2 400 metriä ja se juostaan nurmiradalla. Palkintorahojen yhteenlaskettu loppusumma on noin 4,6 miljoonaa dollaria, mikä tekee kilpailusta yhden maailman suurimmista.
Japan Cup on kutsukilpailu, ja verrattain lyhyen historiansa aikana siitä on muodostunut suosittu kansainvälinen kilpailu.
Aiheesta muualla

Japan Cup (G1)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Japan Cup
Käännös suomeksi
Olkajärvi (Mäntyharju)

| Olkajärvi |
| --- | --- |
Valtiot:  Suomi
Maakunnat:  Etelä-Savo
Kunnat:  Mäntyharju
Koordinaatit:  61°21′17″N, 26°50′00″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Vuohijärven alue (14.91)
Laskuoja:  oja Jokijärveen 
Järvinumero:  14.919.1.010
Mittaustietoja
Pinnankorkeus:  92,5 m  
Pituus:  1,4 km  
Leveys:  320 m  
Rantaviiva:  4,154 km  
Pinta-ala:  18,364 ha  
Saaria:  1 
 fiOlkajärvi 
Olkajärvi  on Etelä-Savossa Mäntyharjulla  Varpasten lähellä sijaitseva järvi.
Maantietoa

Järvi on 1,4 kilometriä pitkä, 320 metriä leveä, ja sen pinta-ala on 18,4 hehtaaria. Järvellä on kartan mukaan yksi saari.  Sen rantaviivan pituus on 4,2 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Vuohijärven alueella (14.91), jonka Pitkäjärven valuma-alueeseen (14.919) se kuuluu. Järven vedenpinnan korkeus on 92,5 metriä mpy.
Nummiriekko

| Nummiriekko |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Kanalinnut Galliformes
Heimo::  Aitokanat Phasianidae
Alaheimo::  Metsäkanat Tetraonidae
Suku::  Riekot Lagopus
Laji::  Riekko lagopus
Alalaji::  scoticus
Kolmiosainen nimi
 Lagopus lagopus scoticus  (Latham, 1787) 
Katso myös
   Nummiriekko Wikispeciesissä   Nummiriekko Commonsissa 
Infobox OKNimi-testi OK: 
Nummiriekko (Lagopus lagopus scoticus) on pohjoismaisen riekon (Lagopus lagopus) alalaji, joka elää Britteinsaarten nummilla, lähinnä Skotlannissa, Walesissa, Cornwallissa ja Irlannissa. Linnun pituus on noin 33–38 senttimetriä.
Nummiriekon koko, muoto ja elintavat ovat kuten riekolla, mutta ero nimialalajiin on erityisen huomattava talvella, sillä nummiriekon höyhenpuku pysyy kirjavan punaruskeana ympäri vuoden; valkoinen talvipuku puuttuu kokonaan. Koiras on tummempi, tasavärisempi ja hieman kookkaampi kuin naaras. Naaraan höyhenten kärjet ja poikkiraidat ovat kellanruskeat. Sukupuolet on helppo määrittää, jos parin näkee yhdessä. Nummiriekon ääntely on samankaltainen kuin riekolla.
Nummiriekkoa ei ole tavattu Suomessa.
Nummiriekon munia
Jeesuksen Kristuksen pyhä kirkko

Jeesuksen Kristuksen pyhä kirkko (engl. Holy Church of Jesus Christ, ransk. Église sainte de Jésus Christ) on myöhempien aikojen pyhien liikkeeseen kuuluva uskonnollinen yhteisö. Sen perustaja, ranskalainen Alexandre Caffiaux, kuului aikaisemmin strangiittien Myöhempien aikojen pyhien Jeesuksen Kristuksen kirkkoon.
Vuonna 1963 Caffiaux, joka oli tullut vakuuttuneeksi strangiittien yhteisön olevan Jeesuksen Kristuksen todellinen kirkko maan päällä, matkusti Ranskasta Wisconsiniin saadakseen kasteen kyseisen kirkon jäseneksi. Hänet kastettiin ja asetettiin pappeuteen. Caffiaux kertoi saaneensa lennolla takaisin Ranskaan ilmestyksen, jonka mukaan hän olisi Joseph Smithin ja James J. Strangin oikea seuraaja ja näin ollen Jumalan kutsuma Kristuksen kirkon johtajaksi.
Vuonna 1964 Caffiaux vieraili Iranissa. Hänen kertomansa mukaan hänen luonaan vieraili matkan aikana enkeli, joka asetti hänet profeetaksi, näkijäksi ja ilmestyksensaajaksi sekä antoi hänelle Melkisedekin pappeuden täyteyden. Joukko Ranskassa asuvia strangiitteja asettui tukemaan hänen vaatimuksiaan.
Caffiaux sanoi kutsuvansa koolle kirkon yleiskonferenssin vahvistamaan hänen nimityksensä kirkon pääksi. Näin ei kuitenkaan tapahtunut. Caffiauxin seuraajat järjestäytyivät kuitenkin uskonnolliseksi yhdyskunnaksi nimellä "Église sainte de Jésus Christ" — "Jeesuksen Kristuksen pyhä kirkko". Strangiittikirkko torjui muodollisesti Caffiauxin vaatimukset 1978 ja erotti tämän kirkon jäsenyydestä.
Nykyään Jeesuksen Kristuksen pyhällä kirkolla on seurakuntia Ranskassa ja New Mexicon osavaltiossa Yhdysvalloissa.
Iñaki Sáez

José Ignacio Sáez Ruiz (s. 23. huhtikuuta 1943 Bilbao) on espanjalainen jalkapallovalmentaja ja entinen pelaaja, pelipaikaltaan puolustaja.
Pelaajaura

Iñaki Sáez pelasi omalla pelaajaurallaan Baskimaalla San Vicentessä ja Baracaldossa ennen siirtymistään vuonna 1962 Athletic Bilbaoon, missä hän pelasi aina lopettamiseensa asti vuonna 1974. Hän voitti seurassa Espanjan cupin vuosina 1969 ja 1973. Espanjan maajoukkueessa hän pelasi urallaan kolme ottelua.
Valmentajaura

Välittömästi pelaajauransa jälkeen Iñaki Sáez siirtyi Athleticissa valmennustehtäviin. Hän valmensi seuran juniori- ja reservijoukkueita ja käväisi kolmeen otteeseen myös seuran edustusjoukkueen valmentajana (1980–1981, 1985–1986, 1990–1992).
Vuosina 1992–1995 Sáez valmensi Las Palmasia ja tämän jälkeen yhden kauden ajan Albacetea, kunnes hänet nimettiin Espanjan alle 21-vuotiaiden maajoukkueen peräsimeen. Sáezin alaisuudessa joukkue voitti alle 21-vuotiaiden EM-kultaa vuonna 1998 ja alle 20-vuotiaiden MM-kultaa vuonna 1999. Vuonna 2000 alle 21-vuotiaiden joukkue saavutti EM-pronssia, samoin pronssia tuli Sydneyn olympialaisista.
Vuonna 2002 Sáez nimitettiin Espanjan A-maajoukkueen päävalmentajaksi. Hän johdatti joukkueen 2004 EM-lopputurnaukseen, missä se kuitenkin jäi alkulohkoon ja Sáez erosi tehtävästään. Joukkue pelasi hänen alaisuudessaan 23 ottelua, joista se hävisi vain kaksi. Vuonna 2004 Sáez palasi takaisin alle 21-vuotiaiden maajoukkueen valmentajaksi. Hän jätti tehtävänsä vuonna 2008 Espanjan nuorten jäätyä EM-kisojen ulkopuolelle sekä 2006 että 2007.
Meriitit valmentajana

U21 Euroopan mestaruus: 1998
Pronssia: 2000
Olympiapronssia: 2000
Jarru (sukupuolivietti)

Jarru on kuvitteellinen sukupuoliviettiä vaimentava aine, jota varusmiesperinteen mukaan lisätään armeijan tarjoamaan ruokaan varusmiesten levottomuuden vähentämiseksi. Näin ei todellisuudessa ainakaan Suomen puolustusvoimissa toimita. "Jarruksi" epäiltiin sota-aikaan bromia, jota käytettiin lääkkeenä.
Kysymykseen jarrun käytöstä on annettu myös huhua vahvistavia pilavastauksia.
Aiheesta muualla

Jarru! Onko urbaanilegenda vai tosi? Sota ajalla kiisseliin lisättiin, mitä? kirjastot.fi / Kysy kirjastonhoitajalta.  14.5.2012. Viitattu 28.11.2021.
Iäti vihassa ja kunniassa

| Iäti vihassa ja kunniassa Vitsaus |
| --- | --- | --- |

Kokoelmalevyn tiedot
 Julkaistu: joulukuu 2004
 Tyylilaji: black metal
 Kesto: 68.06
 Levy-yhtiö: Hammer of Hate
Vitsauksen muut julkaisut
|   | Iäti vihassa ja kunniassa 2004 | Ruumiinvaellus 2005 |
Iäti vihassa ja kunniassa on suomalaisen black metal -yhtyeen Vitsauksen kokoelma-albumi. Se julkaistiin vuonna 2004 levymerkillä Hammer of Hate.
Albumi sisältää yhtyeen kolme varhaista demoa.
Kappaleet > CD 1

I – 6.52
II – 6.35
III – 7.54
IV – 6.00
V – 12.33
Kappaleet > CD 2

Vajaan mielen vapaudesta – 10.23
Kun loinen lihasta kannettiin – 9.16
Kuolemasi – 5.15
Iäti vihassa ja kunniassa – 8.53
Vala ja lupaus – 10.05
Muisto pyhyyden löyhkästä – 7.52
Halveksuen ja häpäisten – 5.10
Voittokulkumme – 5.06
Jumalan kodin raunioilla – 6.06
Aiheesta muualla

Iäti vihassa ja kunniassa Discogsissa. (englanniksi)
Albumi Iäti vihassa ja kunniassa Encyclopaedia Metallum -sivustolla (englanniksi)
Jakob Lines
Alukset

M/S Nordek (1969–1973)
S/S Bore II (1971–1972, vuokrattu)
S/S Bore III (1972)
S/S Bore Nord (1973–1976)
M/S Wasa Express (1974, markkinointinimenä Nord Express)
M/S Achilleus (1976, vuokrattu)
S/S Borea (1977–1983)
M/S Polar Express (1982–1984)
M/S Fennia (1983–1985)
M/S Fenno Express (1985–1989)
M/S Botnia Express (1989–1991, markkinointinimenä Polar Princess)
M/S Fenno Star (1990–1991).